CELEX: 32006R0479
Language: da
Date: 2006-03-23 00:00:00
Title: Kommissionens forordning (EF) nr. 479/2006 af  23. marts 2006  om godkendelse af visse tilsætningsstoffer tilhørende gruppen forbindelser af sporstoffer   (EØS-relevant tekst)

24.3.2006   
            
            
               DA
            
            
               Den Europæiske Unions Tidende
            
            
               L 86/4
            
         
      KOMMISSIONENS FORORDNING (EF) Nr. 479/2006
   af 23. marts 2006
   om godkendelse af visse tilsætningsstoffer tilhørende gruppen forbindelser af sporstoffer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), særlig artikel 3 og artikel 9d,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (2), særlig artikel 25, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer.
            
         
               (2)
            
            
               Ved artikel 25 i forordning (EF) nr. 1831/2003 fastsættes overgangsforanstaltninger for ansøgninger om godkendelse af fodertilsætningsstoffer, som er indgivet i henhold til direktiv 70/524/EØF inden anvendelsesdatoen for nævnte forordning.
            
         
               (3)
            
            
               De ansøgninger om godkendelse af tilsætningsstoffer, der er opført i bilaget til nærværende forordning, blev indsendt inden anvendelsesdatoen for forordning (EF) nr. 1831/2003.
            
         
               (4)
            
            
               Indledende bemærkninger til disse ansøgninger, jf. artikel 4, stk. 4, i direktiv 70/524/EØF, blev fremsendt til Kommissionen inden anvendelsesdatoen for forordning (EF) nr. 1831/2003. Ansøgningerne skal derfor fortsat behandles i overensstemmelse med artikel 4 i direktiv 70/524/EØF.
            
         
               (5)
            
            
               Ansøgeren ansøgte om godkendelse af chelaterede former af jern, mangan, kobber og zink med syntetisk glycin. Ved at anvende chelaterede former kan man løse nogle af de absorptionsproblemer, der forekommer, når andre former anvendes. Der foreligger en godkendelse af et lignende produkt med aminosyrer fremstillet af sojaprotein. I denne ansøgning om godkendelse er sporstofferne imidlertid chelateret med syntetisk glycin, og det er derfor nødvendigt med en særskilt godkendelse.
            
         
               (6)
            
            
               Ansøgeren forelagde dokumentation om anvendelsen i foderstoffer af chelaterede former af jern, mangan, kobber og zink med syntetisk glycin.
            
         
               (7)
            
            
               Kommissionen anmodede Den Europæiske Fødevaresikkerhedsautoritet (i det følgende benævnt »autoriteten«) om at evaluere de relevante data, der var bilag til ansøgningen om godkendelse. Som svar på anmodningen vedtog autoriteten den 29. november 2005 en udtalelse om anvendelsen i foderstoffer af chelaterede former af jern, mangan, kobber og zink med syntetisk glycin.
            
         
               (8)
            
            
               Autoritetens udtalelse viser, at betingelserne i henhold til artikel 3a i direktiv 70/524/EØF er opfyldt. Anvendelsen af chelaterede former af jern, mangan, kobber og zink med syntetisk glycin bør derfor godkendes.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Præparaterne tilhørende gruppen »forbindelser af sporstoffer«, som er opført i bilaget, tillades uden tidsbegrænsning anvendt som fodertilsætningsstoffer på de i bilaget fastsatte betingelser.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. marts 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 270 af 14.12.1970, s. 1. Senest ændret ved Kommissionens forordning (EF) nr. 1800/2004 (EUT L 317 af 16.10.2004, s. 37).
   
      (2)  EUT L 268 af 18.10.2003, s. 29. Ændret ved Kommissionens forordning (EF) nr. 378/2005 (EUT L 59 af 5.3.2005, s. 8).
   
      BILAG
      
                  EØF-nr.
               
               
                  Grundstof
               
               
                  Tilsætningsstof
               
               
                  Kemisk betegnelse, beskrivelse
               
               
                  Maksimumindhold af grundstoffet i mg/kg fuldfoder
               
               
                  Andre bestemmelser
               
               
                  Godkendelsen gyldig til
               
            
                  E4
               
               
                  Kobber — Cu
               
               
                  Kobberchelat af glycinhydrat
               
               
                  Cu (x)1-3 . nH2O
                  (x = anion af syntetisk glycin)
               
               
                  Svin
                  
                              —
                           
                           
                              smågrise indtil 12 uger: 170 (i alt)
                           
                        
                              —
                           
                           
                              andre svin: 25 (i alt)
                           
                        Kvæg
                  
                              1.
                           
                           
                              kvæg inden drøvtygningens begyndelse:
                              
                                          —
                                       
                                       
                                          mælkeerstatninger: 15 (i alt)
                                       
                                    
                                          —
                                       
                                       
                                          andet fuldfoder: 15 (i alt)
                                       
                                    
                        
                              2.
                           
                           
                              andet kvæg: 35 (i alt)
                           
                        Får: 15 (i alt)
                  Fisk: 25 (i alt)
                  Krebsdyr: 50 (i alt)
                  Andre arter: 25 (i alt)
               
               
                  Følgende angivelser skal fremgå af mærkningen og ledsagedokumenterne:
                  
                              —
                           
                           
                              Til får:
                              hvis kobberindholdet i foderstoffer er større end 10 mg/kg-1: »Indholdet af kobber i dette foderstof kan forårsage forgiftning hos visse fåreracer«
                           
                        
                              —
                           
                           
                              Til kvæg inden drøvtygningens begyndelse:
                              hvis kobberindholdet i foderstoffer er mindre end 20 mg/kg-1: »Indholdet af kobber i dette foderstof kan forårsage kobbermangel hos kvæg, der afgræsser arealer med stor forekomst af molybdæn eller svovl«
                           
                        
               
                  Uden tidsbegrænsning
               
            
                  E5
               
               
                  Mangan — Mn
               
               
                  Manganchelat af glycinhyd
               
               
                  Mn (x)1-3 . nH2O
                  (x = anion af syntetisk glycin)
               
               
                  Fisk: 100 (i alt)
                  Andre arter: 150 (i alt)
               
               
                   
               
               
                  Uden tidsbegrænsning
               
            
                  E6
               
               
                  Zinc — Zn
               
               
                  Zinkchelat af glycinhydrat
               
               
                  Zn (x)1-3 . nH2O
                  (x = anion af syntetisk glycin)
               
               
                  Selskabsdyr: 250 (i alt)
                  Fisk: 200 (i alt)
                  Mælkeerstatninger: 200 (i alt)
                  Andre arter: 150 (i alt)
               
               
                   
               
               
                  Uden tidsbegrænsning
               
            
         
      
                  Nr. (eller EF-nr.)
               
               
                  Grundstof
               
               
                  Tilsætningsstof
               
               
                  Kemisk betegnelse, beskrivelse
               
               
                  Maksimumindhold af grundstoffet i mg/kg fuldfoder eller i mg pr. dag
               
               
                  Andre bestemmelser
               
               
                  Godkendelsen gyldig til
               
            
                  E1
               
               
                  Jern — Fe
               
               
                  Jernchelat af glycinhydrat
               
               
                  Fe(x)1-3 . nH2O
                  (x = anion af syntetisk glycin)
               
               
                  Får: 500 (i alt) mg/kg fuldfoder
                  Selskabsdyr: 1 250 (i alt) mg/kg fuldfoder
                  Svin:
                  
                              —
                           
                           
                              Smågrise indtil 1 uge før afvænning: 250 mg pr. dag
                           
                        
                              —
                           
                           
                              Andre svin: 750 (i alt) mg/kg fuldfoder
                           
                        Andre arter: 750 (i alt) mg/kg fuldfoder
               
               
                   
               
               
                  Uden tidsbegrænsning